איווה נובלזאדה

איווה מריה נובלזאדה (באנגלית: Eva Maria Noblezada; נולדה ב-18 במרץ 1996) היא שחקנית וזמרת אמריקאית הידועה בעיקר בזכות עבודתה בווסט אנד ובברודוויי. נובלזאדה גילמה את קים ב"מיס סייגון", את אפונין ב"עלובי החיים" את אורידיקה ב"האדסטאון" את דאייזי ב"גטסבי הגדול" ואת סאלי בואול ב"קברט". היא מועמדת פעמיים לפרס טוני לביצוע הטוב ביותר על ידי שחקנית ראשית במחזמר. בשנת 2019 כיכבה בתור רוז גרסיה בסרט "ורד צהוב". בשנת 2022 דיבבה את סאם בסרט "מזל" וגילמה את רות בסרט "מי בא לחג?".

 ביוגרפיה 
 ראשית חייה 
איווה מריה נובלזאדה נולדה ב-18 במרץ 1996 בסן דייגו, קליפורניה, בת לאב ממוצא פיליפני ולאם ממוצא מקסיקני. כשהייתה בת 6, עברה עם הוריה לשארלוט, קרוליינה הצפונית ולמדה בבית הספר נורת'ווסט לאומנויות עד גיל 17. קרובת משפחתה היא אנט קלוד, אשר גילמה את סלינה בסדרה "רחוב סומסום" ואת קים בהפקת המחזמר "מיס סייגון" בברודוויי.

 קריירה 
בשנת 2013, נובלזאדה הייתה אחת מחמשת הזוכים בפרס ג'ימי . במהלך התחרות ביצעה את השיר "With You" מתוך המחזמר "Ghost", כשבקהל נמצאת טארה רובין, המלהקת של המחזמר "מיס סייגון". רובין הזמינה את נובלזאדה, שהייתה בת 17, לאודישן להפקה המחודשת של המחזמר. היא לוהקה לגלם את קים, בתפקיד הראשי. ההפקה רצה מה-3 במאי 2014 עד ה-27 בפברואר 2016 בתיאטרון הנסיך אדוארד, לונדון. במהלך טקס פרסי לורנס אוליבייה לשנת 2015, ביצעה את השיר "I'd Give My Life for You" מתוך המחזמר.

באפריל 2016, נובלזאדה הצטרפה להפקת המחזמר "עלובי החיים" בווסט אנד בתפקיד אפונין. ב-2 במאי באותה שנה ביצעה את הופעת הבכורה שלה בקרנגי הול, במופע לכבוד אלן בובליל וקלוד-מישל שנברג.

ב-1 במרץ 2017, נובלזאדה שבה לגלם את קים בהפקה המחודשת של המחזמר "מיס סייגון" בברודוויי, שנפתחה רשמית ב-23 במרץ בתיאטרון ברודוויי ורצה עד ה-14 בינואר 2018. על תפקיד זה הייתה מועמדת לפרס טוני לשנת 2017 עבור הביצוע הטוב ביותר על ידי שחקנית ראשית במחזמר.

בנובמבר 2018, נובלזאדה גילמה את אורידיקה בהפקת המחזמר "האדסטאון" בתיאטרון המלכותי הלאומי. באפריל 2019 עברה עם הפקת המחזמר לתיאטרון וולטר קר בברודוויי. על תפקיד זה הייתה מועמדת בשנית לפרס טוני, וזכתה בפרס בחירת הקהל של Broadway.com עבור שחקנית ראשית אהובה במחזמר. ב-13 באוגוסט 2023, נובלזאדה עזבה את ההפקה והוחלפה על ידי סוליה פייפר.

בשנת 2019, נובלזאדה ביצעה את הופעת הבכורה שלה בסרט באורך מלא – "ורד צהוב" של דיאן פרגס בתפקיד הדמות הראשית, רוז גרסיה. היא כיכבה לצד ליאה סלונגה – אשר גילמה במקור את קים במחזמר "מיס סייגון". הסרט הופץ על ידי סרטי סוני Stage 6 ב-9 באוקטובר 2020. בשנת 2022, נובלזאדה שיחקה בסרט "מי בא לחג?" בהשתתפות צוות שחקנים ממוצא פיליפיני.

ביולי 2023 הוכרז שנובלזאדה תגלם את דייזי ביוקנן בעיבוד המוזיקלי ל"גטסבי הגדול" מאת פרנסיס סקוט פיצג'רלד. המחזמר מכיל מילים ולחן מאת ג'ייסון האולנד ונתן טייסן ותסריט מאת קייט קריגן. ב-12 באוקטובר 2023, המחזמר הועלה בבכורה עולמית בתיאטרון פייפר מיל, ניו ג'רזי ורץ עד ה-12 בדצמבר באותה שנה. לאחר מכן, ההפקה החלה בהצגות מקדימות בברודוויי ב-29 במרץ 2024, ונפתחה רשמית ב-25 באפריל באותה שנה, בתיאטרון ברודוויי.

 חיים אישיים 
נובלזאדה שיתפה בראיונות עימה לגבי המאבקים האישיים שלה עם חרדה, בולימיה והפרעת גוף דיסמורפית.

בנובמבר 2017 נובלזאדה הודיעה כי נישאה לשחקן האנגלי ליאו רוברטס.

 תיאטרון 
שנהשםתפקידמיקוםהערותהערות שוליים2014-2016מיס סייגוןקיםתיאטרון הנסיך אדוארדהפקת וסט אנד מחודשת2016עלובי החייםאפוניןתיאטרון סונדהייםהפקת וסט אנד2017-2018מיס סייגוןקיםתיאטרון ברודווייהפקת ברודוויי מחודשת2018-2019האדסטאוןאורידיקההתיאטרון המלכותי הלאומיהפקת לונדון מקורית2019-2023תיאטרון וולטר קרהפקת ברודוויי מקורית2023גטסבי הגדולדייזי ביוקנןתיאטרון פייפר מילהפקת בכורה עולמית2024-הווהתיאטרון ברודווייהפקת ברודוויי מקורית

 פילמוגרפיה 
 קולנוע 
שנהשםתפקידהערותהערות שוליים2016מיס סייגון: 25 שנים למחזמרקיםהסרטה של הופעה בימתית2019ורד צהוברוז גרסיההופעת בכורה בסרט באורך מלא2022צ'אמפג'נבייבסרט קצרמזלסאםדיבובמי בא לחג?רות—

 טלוויזיה 
שנהשםתפקידהערותהערות שוליים2021חוק וסדר: מדור מיוחדזואי קררהפרק: "Turn Me on Take Me Private"

 דיסקוגרפיה 
 אלבום הקלטות 
שנהפרויקטהערותהערות שוליים2014מיס סייגוןאלבום הקלטות של צוות השחקנים בהפקה המחודשת, וסט אנד2019האדסטאוןאלבום הקלטות של צוות השחקנים מקורי

 פרסים ומועמדויות 
שנהפרויקט מועמדפרסקטגוריהתוצאההערות שוליים2013פוטלוספרס ג'ימיפרס בלומי2015מיס סייגוןפרס WhatsOnStageהשחקנית הטובה ביותר בתפקיד ראשי במחזמר2017פרס טוניהביצוע הטוב ביותר על ידי שחקנית ראשית במחזמרפרס ליגת הדרמהביצועים נכבדיםפרס בחירת הקהל של Broadway.comהופעה פורצת דרך אהובה (שחקנית)פרס עולם התיאטרוןהופעת הבכורה הטובה ביותר2019ורד צהובפסטיבל הסרטים האסייתי של האוקיינוס השקט בלוס אנג'לסהופעה פורצת דרךהאדסטאוןפרס טוניהביצוע הטוב ביותר על ידי שחקנית ראשית במחזמרפרס בחירת הקהל של Broadway.comשחקנית ראשית אהובה במחזמרצמד בימתי אהוב (עם ריב קרני)2020פרס גראמיאלבום המחזמר הטוב ביותר

 קישורים חיצוניים 

 איווה נובלזאדה באתר Playbill
 איווה נובלזאדה באתר Broadway.com
 איווה נובלזאדה באתר Internet Broadway Database
 איווה נובלזאדה באתר BroadwayWorld
 איווה נובלזאדה באתר About the Artists

 הערות שוליים 

קטגוריה:שחקני מחזות זמר
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא מקסיקני
קטגוריה:אמריקאים ממוצא פיליפיני
קטגוריה:אמריקאיות שנולדו ב-1996